
Rēzeknes novada pašvaldības Centrālās pārvaldes 
Īpašumu pārvaldības dienesta vecākā vides aizsardzības speciālista amata 
atklāta konkursa nolikums

Šis nolikums nosaka kārtību, kādā amata kandidāti piesakās uz vakanto Rēzeknes novada pašvaldības Centrālās pārvaldes Īpašumu pārvaldības dienesta vecākā vides aizsardzības speciālista amatu atklātā konkursā (turpmāk – konkurss), kā arī konkursa izsludināšanas un norises kārtību.
Rēzeknes novada pašvaldības mājaslapā www.rezeknesnovads.lv un Nodarbinātības valsts aģentūras (NVA) mājas lapā publicē sludinājumu par to, ka Rēzeknes novada pašvaldība izsludina atklāto konkursu uz Rēzeknes novada pašvaldības Centrālās pārvaldības Īpašumu pārvaldības vecākā vides aizsardzības speciālista amatu, norādot papildu informācijas iegūšanas veidu.
Amata kandidātu nepieciešamo dokumentu iesniegšanas termiņš – 2026. gada 23. oktobris plkst. 16.30.
Ar konkursa nolikumu var iepazīties Rēzeknes novada pašvaldības mājaslapā www.rezeknesnovads.lv.
Kontaktpersona detalizētākas informācijas saņemšanai – Rēzeknes novada pašvaldības nekustamā īpašuma pārvaldības dienesta vadītājs Juris Zvīdriņš, tālr. 29436371, e-pasts: juris.zvidrins@rezeknesnovads.lv.
Amata kandidātam jāatbilst šādām prasībām:
Latvijas un Eiropas kvalifikāciju ietvarstruktūras (LKI/EKI) 6. līmenis  inženierzinātnēs un tehnoloģijās un/vai dabaszinātnēs, vai profesionālās kvalifikācijas (PKL) 6. līmenis vides zinātnē ar vides aizsardzību un/vai vides inženieriju saistītā jomā
vides aizsardzību un civilo aizsardzību reglamentējošo normatīvo aktu pārzināšana un spēja tajos orientēties;
teicamas datorlietošanas prasmes (datorprogrammas – MS Word, MS Excel vai tām pielīdzināmas citas ofisa programmas);
prasme meklēt informāciju ārējos resursos;
prasme orientēties kartēs, shēmās, projektos;
prasme labi orientēties dabā;
prasme rīkoties ar informācijas tehnoloģijām, elektroniskajiem saziņas līdzekļiem un biroja tehniku, komunikācijai izmantot visus izplatītākos saziņas kanālus;
dokumentu izstrādes principu, to noformēšanas un uzglabāšanas prasību pārzināšana;
prasme ikdienas darbā pilnvērtīgi pielietot lietišķo rakstu valodas stilu;
vēlamas zināšanas projektu izstrādē, ieviešanā un/vai pieredze ar teritorijas plānošanu saistītā jomā;
valsts valodas prasme augstākajā pakāpē (C2 līmenis);
komunikabilitāte, labas komandas darba iemaņas, spēja vadīt, organizēt procesu, augsta saskarsmes kultūra, spēja izdarīt objektīvus, pamatotus secinājumus un patstāvīgi pieņemt lēmumus, noturība stresa situācijās un spēja patstāvīgi risināt konfliktsituācijas;
komunikabilitāte, labas komandas darba iemaņas, spēja vadīt, organizēt procesu, augsta saskarsmes kultūra, spēja izdarīt objektīvus, pamatotus secinājumus un patstāvīgi pieņemt lēmumus, noturība stresa situācijās un spēja patstāvīgi risināt konfliktsituācijas;
jābūt derīgam elektroniskajam parakstam (eID vai eParaksts mobile).
[bookmark: _Hlk77070351]Amata kandidāts līdz 2026. gada 23. oktobrim plkst. 16.30 ievieto Rēzeknes novada pašvaldības Centrālās pārvaldes pastkastītē pie ieejas, Rēzeknē, Atbrīvošanas alejā 95A, LV-4601, vai nosūta pa pastu/eAdresi uz iepriekšminēto adresi, vai nosūta uz e-pastu info@rezeknesnovads.lv  šādus dokumentus:
[bookmark: _Hlk201315586]pieteikuma anketu (Rēzeknes novada domes 20.04.2023. noteikumu Nr. 14 “Par personāla atlases kārtību Rēzeknes novada pašvaldībā” 3. pielikums);
[bookmark: _Hlk201822676]motivācijas vēstuli, kurā iekļauj arī informāciju par 6. punktā minētajām prasībām, kuras netiek aprakstītas pieteikuma anketā; 
īsu dzīves un darba gaitu pārstāstu (CV); 
kvalifikāciju apliecinošu dokumentu kopijas;
Papildus konkursa amata kandidāts var iesniegt tālākizglītību apliecinošu dokumentu, kas apliecina amata kandidāta atbilstību nolikuma 6. punktā norādītajām prasībām, kopijas.
Šī nolikuma 7. punktā norādītie dokumenti jāievieto aploksnē ar norādi „Konkursam uz Rēzeknes novada pašvaldības Centrālās pārvaldes Īpašumu pārvaldības dienesta vecākā vides aizsardzības speciālista amatu”.
Pa pastu un uz e-pastu/eAdresi nosūtītie dokumenti tiks izskatīti, ja tie tiks saņemti pašvaldībā līdz šī nolikuma 7. punktā noteiktajam termiņam. Pa e-pastu/eAdresi sūtītajiem dokumentiem ir jābūt elektroniski parakstītiem.
Konkurss tiek organizēts divās kārtās:
konkursa pirmajā kārtā konkursa komisija izvērtē amata kandidātu iesniegtos dokumentus un uz konkursa otro kārtu uzaicina amata kandidātus, kas atbilst nolikuma 6. punktā izvirzītajām prasībām;
konkursa otrā kārta sastāv no amata kandidātu teorētisko un praktisko zināšanu pārbaudes un intervijas ar pirmajā kārtā atlasītajiem amata kandidātiem. Komisijas locekļiem ir tiesības uzdot jautājumus amata kandidātiem, lai papildus noskaidrotu amata kandidāta piemērotību vadītāja amatam.
Konkursa pirmajā kārtā konkursa komisija izvērtē visu amata kandidātu iesniegto dokumentu atbilstību konkursa nolikuma 6. punktam, ko apliecina 7. punktā norādītie iesniegtie dokumenti. 
Pirmajā kārtā komisijas locekļi vērtē un piešķir individuāli punktus amata kandidātiem sekojošās pozīcijās:
Izglītība:
augstākā vai profesionālā augstākā izglītība vides zinātnē ar vides aizsardzību un/vai vides inženieriju saistītā jomā – 2 punkti;
augstākā vai profesionālā augstākā izglītība vides zinātnē – 1 punkts;
Darba pieredze:
Darba pieredze valsts vai pašvaldībās institūcijā vides aizsardzības/vides inženierijas jomā – 2 punkti; 
Darba pieredze vides aizsardzības/vides inženierijas jomā –  1 punkts;
Komisija var piešķirt pretendentam līdz 2 punktiem par izglītību, darba pieredzi, kas nav minēta 12.1.un 12.2. apakšpunktos, bet ir vērtējama kā nozīmīga un būtiska vecākā vides aizsardzības speciālista pienākumu kvalitatīvā izpildē.
Konkursa otrajā kārtā:
teorētisko zināšanu pārbaudē notiek testēšana, kura sastāv no sešiem jautājumiem un kuras katrs jautājums tiek vērtēts pēc punktu sistēmas no 0 līdz 2 (0 - atbilde nav sniegta, 1 - atbilde sniegta daļēji, 2 - atbilde sniegta pilnībā, vērtējums var būt arī punktu daļu robežās), maksimālais punktu skaits - 12; 
intervijas rezultāti tiek noteikti komisijas locekļiem atklāti balsojot - katra balss ir 1 punkts.
Uz konkursa otrās kārtas – darba interviju – uzaicina ne vairāk kā piecus amata kandidātus, kas summāri saņēmuši visvairāk punktu pirmajā un otrās kārtas teorētisko un praktisko zināšanu pārbaudē.
Par atbilstošāko tiek noteikts amata kandidāts, kas summāri saņēmis visvairāk punktu pirmajā un otrajā kārtā.
Komisija var pieņemt lēmumu par to, ka neviens no amata kandidātiem neatbilst darbinieka amata prasībām, ja neviens no amata kandidātiem nav ieguvis vairāk par 50% no maksimāli iespējamiem punktiem konkursā.
Komisijas protokola izrakstu par konkursa rezultātiem - amata kandidātu, kurš ieguvis konkursa komisijas augstāko novērtējumu, saskaņā ar iegūto punktu kopskaitu un komisijas galīgo lēmumu, iesniedz Rēzeknes novada pašvaldības izpilddirektoram lēmuma par amata kandidāta pieņemšanu darbā pieņemšanai. 
Konkursa komisija, kuru izveido ar izpilddirektora rīkojumu, nodrošina konkursa norisi atbilstoši šī nolikuma noteikumiem, kā arī izvērtē un izvēlas amata prasībām visatbilstošāko amata kandidātu.
Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. 
Komisijas sēdes tiek protokolētas. Protokolu paraksta visi klātesošie konkursa komisijas locekļi.
Konkursa otrajā kārtā ir tiesīgi piedalīties (bez balss tiesībām) pašvaldības domes deputāti.
Par komisijas lēmumiem amata kandidāti tiek informēti ar e-pasta starpniecību 3 (trīs) dienu laikā pēc amata kandidātu izvērtēšanas procedūras beigām.
Ziņas par amata kandidātiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
Amata kandidātu pieteikuma dokumentos norādītie personas dati tiks apstrādāti, lai nodrošinātu šī  atlases konkursa norisi atbilstoši normatīvajiem  aktiem nodarbinātības jomā. Personas datu apstrādes pārzinis ir Rēzeknes novada pašvaldība.

          Šis dokuments ir parakstīts ar drošu elektronisko parakstu un satur laika zīmogu

